钦定古今图书集成/明伦汇编/官常典/第093卷 > 郓王楷
## 钦定古今图书集成/明伦汇编/官常典/第093卷 > 郓王楷

按《宋史宗室传》：“徽宗三十一子，长钦宗，次兖王柽，次
郓王楷，次荆王楫，次肃王枢，次景王杞，次济王栩，次
益王棫，次高宗，次邠王材，次祁王模，次莘王植，次仪
王朴，次徐王棣，次沂王㮙，次郓王栱，次和王栻，次信
王榛，次汉王椿，次安康郡王幄，次广平郡王楗，次陈
国公机，次相国公梴，次瀛国公樾，次建安郡王楧，次”
嘉国公椅，次温国公栋，次英国公橞，次仪国公桐，次
昌国公柄，次润国公枞。柽、楫、材、栱、椿、机六王早薨。
按《本传》：“楷，帝第三子。初名焕，始封魏国公，进高密郡
王、嘉王，历奉宁、镇安、镇东、武宁、保平、荆南、宁江、剑南
西川、镇南、河东、宁海十一节度使。政和八年，廷策进
士，唱名第一，母王妃方有宠，遂超拜太”傅，改王郓，仍
提举皇城司。出入禁省，不复限朝暮，于外第作飞桥
复道，以通往来。《北伐》之役，且将以为元帅，会白沟失
利而止。钦宗立，改镇凤翔、彰德军。靖康初，与诸王皆
北迁。